Georgij Žukov

Georgi Žukov (Гео́ргий Константи́нович Жу́ков, 19 nojabr 1896 — 18 ijun 1974) — cy Sovet Ibemoni 2-inə mudafiə nazir byə.

 Det bə Dyminə Dynjo čangi  
Cy Urusijəti Kaluga məholədə dijovyžə xyjzonədə bə dynjo omə. 7 avgust 1915-inə sorədə əj bə ləškəri sədo kardedən. 1918-inə sori avgustiku Syə Ləškər dəšə. 5 ijun 1939-inə sorədə 1-inə ləškəri grupi komandir bedə. 1939-1940-inə soronədə de Japonijə čangədə ištirok kardedə. 1941-inə sorədə de Stalini əmri cy ləškəri mərəngo gərargo rəhbər bedə.
 Dyminə dynjo čangədə  
Dyminə dynjo čangədə cy Syjə Ləškəri komandironədə gyləj bedə. 1944-inə sori nojabrə mangadə cy Belarusi čəbhə rəhbər bedə. 8 maj 1945-inə sorədə dyštə ləškəri bə Berlin dəšedə ym čangədə Sovet Ibemoni Adolf Hitleri ləškəri barde səlo kardedə.
 Dyminə dynjo čangi bəpeštə 
24 ijun 1945-inə sorədə ğələbə paradi ğəbul kardedə. 1953-inə sorədə cy Sovet Ibemoni mudafiə naziri maven bedə. 1955-inə sori fevralə mangi 9-ədə cy Sovet Ibemoni mudafiə nazir bedə. Əv det bə 26 oktjabr 1957-inə sori ym vəzifədə mandedə. 18 ijun 1974-inə sorədə mardedə. 4 kərə kəxyvand byə. 4 gylə kinəš hesbe.

Tispir:Šəxsijəton